open-index/open-wikipedia-markdown huggingface dataset:
פילה (חברה)

**תאגיד פילה אחזקות** (באנגלית: **Fila Holdings Corp.**) היא יצרנית בגדי ספורט המעצבת נעליים ובגדים שהוקמה על ידי אטורה וג'יאנסברו פילה בשנת 1911 בביאלה, פיימונטה, איטליה. בשנת 2003 נמכרה לקבוצה האמריקאית - Sport Brands International. בשנת 2007 נמכרה החברה לפילה קוריאה, החטיבה הדרום קוריאנית שלה. בספטמבר 2010 הונפקה החברה בבורסת קוריאה (הדרומית).

מנכ"ל החברה הוא יון קאון-צ'אנג. לפילה משרדים ב-11 מדינות ברחבי העולם.

## היסטוריה
פילה הוקמה בביאלה, פיימונטה, איטליה, על ידי אטורה וג'יאנסברו פילה בשנת 1911. במקור החברה ייצרה בגדים לאנשי האלפים האיטלקיים, בעיקר תחתונים. בשנות השבעים החברה עברה להתמקדות בבגדי ספורט, עם אישור עסקת שיתוף פעולה עם הטניסאי השוודי ביורן בורג. המותג הפך פופולרי יותר לאחר המעבר לבגדי ספורט.

בשנת 1991, בתמיכתה של החברה האיטלקית, הוקמה חברה בת FILA קוריאה.

בשנת 2003, הבעלים האיטלקי המקורי, Holding di Partecipazioni, מכר את החברה ל-Cerberus Capital Management, קרן גידור אמריקאית, לאחר שהחברה התחייבה יתר על המידה להסכמים יקרים עם אתלטים בתקופה שבה החברה הייתה עם שולי רווח נמוכים. סרברוס הייתה בעלת חברת Fila באמצעות חברת ההחזקות Sports Brands International, שגם הפעילה את כל עסקי פילה ברחבי העולם למעט Fila Korea, שהייתה חברה נפרדת שהפעילה את המותג ברישיון.

לאחר מספר שנים בהם המותג דשדש, בינואר 2007 נרכשו המותג וכל החברות הבנות הבינלאומיות שלו על ידי פילה קוריאה.

בשנת 2009 רכשה ANTA Sports את הזכויות על המותג בסין, הונג קונג ומקאו, מהשותף המיזם המשותף הסיני של חברת פילה, בל אינטרנשיונל. פילה קוריאה הייתה עדיין בעלת 15% ממניות החברה המשותפת "Full Prospect".

במאי 2011 רכשה חברת פילה קוריאה את יצרנית ציוד הגולף העולמית Acushnet Company, והפכה לבעלים החדשים של מותגי גולף מובילים כמו טיטיסט תמורת 1.23 מיליארד דולר.

## חסויות
פילה נותנת חסות לקבוצת הבייסבול Doosan Bears הקוריאנית, קבוצת הכדורגל מכבי תל אביב, ונבחרת הפיליפינים ברוגבי.

## קישורים חיצוניים

* 

## הערות שוליים

קטגוריה:מותגי הנעלה
קטגוריה:חברות דרום קוריאניות
קטגוריה:חברות הנסחרות בבורסת קוריאה
קטגוריה:חברות ביגוד
קטגוריה:חברות אופנה איטלקיות
קטגוריה:חברות ביגוד ספורט
Wasted

**Wasted** (בעברית: **מבוזבז\ת**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts. השיר יצא לאור ב-6 בפברואר 2007, על ידי חברת התקליטים אריסטה רקורדס, כסינגל החמישי והאחרון מתוך האלבום.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי הילרי לינדזי, מארב גרין וטרוי ורגס והופק על ידי מארק ברייט. השיר הוא עוסק בנושאים של התמכרות, כולל אלכוהוליזם. בשיר יש שתי דמויות ועל כל אחת מהן לנסות ולגרום להתמכרות להפסיק להשתלט על חייהן. אחת מצליחה להפסיק עם התמכרות לזוגיות והשנייה למשקאות חריפים.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות.

## הצלחה
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה. כמו כן, זכה השיר בפרס מוזיקת הקאנטרי של ASCAP, בקטגוריית "שיר השנה המבוצע ביותר", בטקס שהתקיים בשנת 2007. בפרס זה זכה גם השיר "Don't Forget to Remember Me".

בנוסף לכך, דורג השיר במקום השביעי ברשימה השנתית של מצעד שירי הקאנטרי של בילבורד, שפורסמה בסוף שנת 2007.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2005
קטגוריה:סינגלים מ-2007
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי הילרי לינדזי
קטגוריה:שירים שהופקו על ידי מארק ברייט
קטגוריה:וידאו קליפים שבוימו על ידי רומן וייט
קטגוריה:שירים על אלכוהול
קטגוריה:בלדות משנות ה-2000
קטגוריה:בלדות פופ
קטגוריה:בלדות קאנטרי
קטגוריה:סינגלים בהוצאת אריסטה נאשוויל
Blood Harmony

**Blood Harmony** (בעברית: **הרמוניה בדם**) הוא המיני-אלבום הראשון של הזמר-יוצר האמריקאי פיניאס או'קונל. האלבום יצא לאור ב-4 באוקטובר 2019, על ידי חברת התקליטים OYOY ו-AWAL. מתוך האלבום יצאו ארבעה סינגלים.

## רשימת רצועות

## מיקומי שיא

## היסטוריית יציאות

## קישורים חיצוניים

## הערות שוליים

קטגוריה:מיני-אלבומי בכורה מ-2019
קטגוריה:אלבומי פיניאס או'קונל
קטגוריה:מיני-אלבומים באנגלית
קטגוריה:אלבומים שהופקו על ידי פיניאס או'קונל
קטגוריה:מיני-אלבומים מ-2019
So Small

**So Small** (בעברית: **כל כך קטן**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השני שלה, Carnival Ride. השיר יצא לאור ב-14 באוגוסט 2007, על ידי חברת התקליטים אריסטה נאשוויל, כסינגל הראשון והפותח מתוך האלבום.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי קארי אנדרווד, הילרי לינדזי ולוק ליירד והופק על ידי מארק ברייט. "So Small" יצא באופן רשמי לתחנות הרדיו בארצות הברית ב-31 ביולי 2007. הסינגל הופץ באופן דיגיטלי בנאפסטר ב-14 באוגוסט 2007 ובאותו יום בו הוא היה זמין למכירה בחנות האייטונס הקנדית, אך הוסר משם לאחר מספר ימים.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.

## הצלחה
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השלישי במצעד שירי הקאנטרי של קנדה. השיר זכה בפרס ה-CMA Triple-Play לשנת 2010, בקטגוריית "כותבת השירים הטובה ביותר", תוך שהוא זכה בפרס BMI, בקטגוריית "כותבת השירים של השנה".

בנוסף לכך, דורג השיר במקום ה-37 ברשימה השנתית של מצעד שירי הקאנטרי של בילבורד, שפורסמה בסוף שנת 2007.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:וידאו קליפים שבוימו על ידי רומן וייט
קטגוריה:בלדות משנות ה-2000
קטגוריה:בלדות פופ
קטגוריה:בלדות קאנטרי
קטגוריה:סינגלים בהוצאת אריסטה נאשוויל
קרחון קוויטס

**קרחון קוויטס** (באנגלית: **Queets Glacier**) הוא קרחון הממוקם על הר קוויטס במרכז רכס הרי אולימפיק בשטח הפארק הלאומי אולימפיק, במדינת וושינגטון, שבארצות הברית.

הקרחון ממוקם בגובה של 1,696 מטרים מעל פני הים (במוצאו), ויורד לכיוון צפון-מערב. אורכו של הקרחון 970 מטרים. בסיומו של הקרחון מצוי מפל קרח, שגובהו 1,500 מטרים מעל פני הים. הקרחון נשפך ומהווה מוצאו של נהר קוויטס.

גדות הקרחון הם שני רכסים מסוג גב חדיד.

עקב התחממות כדור הארץ הקרחון נמצא בנסיגה (בדומה ליתר קרחוני הרי אולימפיק).

## לקריאה נוספת

• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, **[https://www.cambridge.org/core/journals/journal-of-glaciology/article/glacier-status-and-contribution-to-streamflow-in-the-olympic-mountains-washington-usa/04C51BE931BBF64B7829B3163D48CE9B/core-reader Glacier status and contribution to streamflow in the Olympic Mountains, Washington, USA]**, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138

•  Olympic Mountain Rescue, **[https://books.google.co.il/books?id=b77jKkVpgmgC&pg=PA209&lpg=PA209&dq=%22Queets+Glacier%22+Olympic+Mountains&source=bl&ots=N8EeUitCNg&sig=ACfU3U3nVo9xAxrfY8aUBFmRjYdSfqs0EA&hl=en&sa=X&ved=2ahUKEwjhq7XnmrTqAhVJyaQKHVZfCNwQ6AEwEXoECA0QAQ#v=onepage&q=%22Queets%20Glacier%22%20Olympic%20Mountains&f=false Olympic Mountains: A Climbing Guide]**, P 209 

## קישורים חיצוניים

* קרחון קוויטס באתר הסקר הגאולוגי של ארצות הברית
* מפת אזור קרחון קוויטס
* תצלומי נסיגת קרחון קוויטס
* תצלומים היסטוריים של קרחון קוויטס 

## הערות שוליים

קוויטס
קוויטס
Before He Cheats

**Before He Cheats** (בעברית: **לפני שהוא בוגד**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts. השיר יצא לאור ב-19 באוגוסט 2006, על ידי חברת התקליטים אריסטה רקורדס, כסינגל הרביעי מתוך האלבום.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי ג'וש קיר וכריס טומפקינס והופק על ידי מארק ברייט, בדומה לסינגל הקודם "Don't Forget to Remember Me". השיר נשאר במצעד הבילבורד הוט 100 במשך 64 שבועות רצופים, דבר אשר הופך אותו לשיר השני בהיסטוריה שהצליח לעשות זאת.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## הצלחה
"Before He Cheats" הפך לשיר הקאנטרי הראשון אי פעם שנמכר בלמעלה משני מיליון עותקים דיגיטליים והיה בעבר שיר הקאנטרי הנמכר ביותר בכל הזמנים. השיר נמכר בלמעלה מ-4,483,000 עותקים דיגיטליים נכון לינואר 2020, ונחשב לשירה הנמכר ביותר של אנדרווד בארצות הברית.

איגוד תעשיית ההקלטות האמריקאי העניק לשיר את תואר הפלטינה המשושת, על מכירות של למעלה משישה מיליון עותקים במדינה.

### רשימות כל הזמנים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2005
קטגוריה:סינגלים מ-2006
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי ג'וש קיר
קטגוריה:שירים שהופקו על ידי מארק ברייט
קטגוריה:וידאו קליפים שבוימו על ידי רומן וייט
קטגוריה:שירים על בגידה: זוגיות
קטגוריה:שירים על נקמה
קטגוריה:בלדות קאנטרי
קטגוריה:סינגלים בהוצאת אריסטה נאשוויל
Living Proof (שיר)

**Living Proof** (באנגלית: **הוכחה חיה**) הוא שיר של הזמרת הקובנית-אמריקאית קמילה קביו מתוך אלבום האולפן השני שלה, Romance, בו הוא מופיע כרצועה השנייה. השיר יצא כסינגל החמישי של האלבום ב-15 בנובמבר 2019, יחד עם ההזמנה מראש של האלבום.

## רקע
קביו נתנה טיזר של השיר לראשונה בפברואר 2019. בהמשך הודיעה על יציאת השיר לאור ב-13 בנובמבר 2019. קביו הצהירה כי השיר הוא אחד האהובים עליה מהאלבום, וסיפרה כי זו הייתה "דרך ההתמודדות שלה כרומנטית חסרת תקנה".

## כתיבת השיר
השיר הוא שיר פופ שאורכו 3 דקות ו-14 שניות. השיר נפתח עם מחיאות כפיים וגיטרה קבועה. קביו משתמשת בדימויים דתיים כדי לתאר את מערכת היחסים שלה עם אהובה, בנוסף לפלסט בו קביו משתמשת בפזמון. פתיחת השיר מכילה סימפול להקלטה של אנדי ג'ונס, המכילה שירת ילדים.

## וידאו קליפ
הווידאו קליפ בבימויו של אלן פרגוסון יצא לאור ב-24 בנובמבר 2019, אותו היום בו הופיעה בטקס פרסי המוזיקה האמריקאית. הווידאו היה בהשראת ציורו של ג'ון אוורט מיליי, אופליה, המתאר את הדמות השייקספירית הבדיונית שצפה בבריכה מכוסה בפרחים. לאורך כל הווידאו היא נראית רוקדת עם קבוצת רקדנים ושוכבת במיטה מכוסה בעלי כותרת. נכון ליולי 2020 יש לווידאו מעל ל-19.7 מיליון צפיות ו-470 אלף לייקים ביוטיוב.

## הופעות חיות
קביו ביצעה לראשונה עם השיר בטקס פרסי המוזיקה האמריקאית, שם גם ביצעה את השיר "Señorita" לצד שון מנדס ו-"Shake It Off" לצד טיילור סוויפט והלסי. ב-5 בדצמבר 2019 קביו ביצע את השיר בתוכנית האירוח של ג'ימי פאלון, וכן בתוכנית האירוח המופע של אלן דג'נרס למחרת.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שנכתבו על ידי קמילה קביו
קטגוריה:שירים שהופקו על ידי מאטמן & רובין
קטגוריה:שירי פלטינה בברזיל
קטגוריה:סינגלים בהוצאת אפיק רקורדס
All-American Girl

**All-American Girl** הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השני שלה, Carnival Ride. השיר יצא לאור ב-17 בדצמבר 2007, על ידי חברת התקליטים אריסטה נאשוויל, כסינגל השני מתוך האלבום.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי קארי אנדרווד, אשלי גורלי וקלי לאבלייס והופק על ידי מארק ברייט. השיר מתרכז סביב "ילדה אמריקאית יפה, נהדרת ומושלמת". הבית הראשון מגולל את סיפורו של אב המייחל לכך שייוולד לו ילד ממין זכר, אך כשהאחות נכנסת עם שמיכה ורודה לחדר בית החולים, הוא מבין כי נולדה לו ילדה ממין נקבה ועל כן, חלומותיו משתנים לחלוטין.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות.

## הצלחה
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה. השיר זכה בפרס ה-CMT האינטרנטי, בקטגוריית "שיר הקאנטרי המושמע ביותר של השנה", תוך שזכה בפרס BMI, בקטגוריית "הכתיבה הטובה ביותר של השנה".

בנוסף לכך, דורג השיר במקום ה-24 ברשימה השנתית של מצעד שירי הקאנטרי של בילבורד, שפורסמה בסוף שנת 2008.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:וידאו קליפים שבוימו על ידי רומן וייט
קטגוריה:סינגלים בהוצאת אריסטה נאשוויל
רכס וולה

ממוזער|תמונת לוויין של האי אלכסנדר
**רכס וולה** או **מצוק וולה** (באנגלית: **Vola Ridge**; בבולגרית: **рид Вола**) הוא מצוק בעל שלוש פסגות בדרום-מזרח הרי אוניברסיטת סופיה, בצפון האי אלכסנדר שבאנטארקטיקה.

## גאוגרפיה

הרכס מכוסה ברובו קרח.

אורכו של הרכס 2.6 קילומטרים בכיוון דרום-דרום-מזרח לצפון-צפון מערב; רוחבו של הרכס 1.1 קילומטרים.

שיא גובהו של הרכס 1,000 מטרים מעל פני הים.

הרכס מתנשא מעל עמק פוסטה, שמצפון מערב לו, ומעל שדה השלג ניקולס, שמדרום-מזרח לו.

מרכזו של הרכס ממוקם 7.41 קילומטרים צפונית מזרחית להר קלמנט אוחרידצקי; 12.91 קילומטרים מהר וילבי שבהרי לאסוס; 9.88 קילומטרים דרומית-מזרחית להר בראון; 6.41 קילומטרים דרומית-דרום-מערבית למרכזן של פסגות לאנדרס; 6.03 קילומטרים דרומית-מזרחית לנונאטאק ליזארד; ו-7.04 קילומטרים מצפון לנונאטאק שו.

## היסטוריה
### גילוי ומיפוי הרכס

הרכס מופה על ידי סוקרים בריטיים בשנת 1971.

הראשונים שהגיעו אל הרכס (ב-2 בפברואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי.

### מקור השם

הרכס נקרא על שם שמורת הטבע וולה במערב הרי הבלקן.

## לקריאה נוספת

* הגאזט האנטארקטי הבולגרי 

## קישורים חיצוניים

* רכס וולה באתר הגאזט האנטארקטי של ממשלת אוסטרליה
* רכס וולה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרכס, תוך סימון אתרים נוספים באזור באתר copernix

## הערות שוליים

וולה
וולה
קטגוריה:בולגריה באנטארקטיקה
Last Name

**Last Name** (בעברית: **שֵׁם מִשׁפָּחָה**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השני שלה, Carnival Ride. השיר יצא לאור ב-8 באפריל 2008, על ידי חברת התקליטים אריסטה נאשוויל, כסינגל השלישי מתוך האלבום.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי קארי אנדרווד, לוק ליירד והילרי לינדזי והופק על ידי מארק ברייט. השיר מדבר על אישה שנפגשת עם גבר במועדון ובהמשך מבלה איתו בלאס וגאס, לאחר ששתתה הרבה משקאות חריפים. למחרת, היא מתעוררת בבוקר ונחרדת לגלות כי היא התחתנה עם אותו הבחור כשהייתה שיכורה והוא אפילו לא יודע את "שם משפחתה". (אזכור לשם השיר)

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.

## הצלחה
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השלישי במצעד שירי הקאנטרי של קנדה. השיר זכה בפרס בחירת הקהל בקטגוריית "שיר הקאנטרי של השנה", ובפרס גראמי בקטגוריית "ביצוע סולו הקאנטרי הווקאלי הטוב ביותר - אישה".

בנוסף לכך, דורג השיר במקום ה-27 ברשימה השנתית של מצעד שירי הקאנטרי של בילבורד, שפורסמה בסוף שנת 2008.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:וידאו קליפים שבוימו על ידי רומן וייט
קטגוריה:סינגלים בהוצאת אריסטה נאשוויל
Praying for Time

"**Praying for Time**" (בעברית: "**מתפלל לזמן**") הוא סינגל שהוקלט על ידי הזמר-יוצר הבריטי ג'ורג' מייקל, מתוך אלבום האולפן השני שלו, Listen Without Prejudice Vol. 1. השיר יצא לאור ב-13 באוגוסט 1990, על ידי חברת התקליטים אפיק רקורדס, כסינגל הראשון והפותח מתוך האלבום.

השיר הגיע למקום הראשון במצעד הבילבורד הוט 100.

## רקע
לאחר שעזב את הצמד וואהם!, הוציא מייקל את אלבום הבכורה שלו ובהמשך בשנת 1990, הוציא את האלבום Listen Without Prejudice Vol. 1. בסביבות סתיו 1989, התחילו וסיימו להקליט את השיר "Praying for Time", ובהמשך הוא הופץ כסינגל הראשון מתוך האלבום.

השיר זכה להצלחה רבה בארצות הברית ודורג במצעד סוף השנה של הבילבורד הוט 100 שהתפרסם בסוף שנת 1990.

## מיקומי שיא

## גרסתה של קארי אנדרווד

**Praying for Time** (בעברית: **מתפללת לזמן**) בשנת 2008, הקליטה הזמרת-יוצרת האמריקאית קארי אנדרווד, את השיר מחדש, תוך שהיא הוציאה אותו כסינגל שלא מתוך אלבום, על ידי חברת התקליטים סוני מיוזיק אנטרטיינמנט. השיר לא יצא על ידי אריסטה רקורדס, למרות שדרכה יצאו מרבית שיריה של אנדרווד.

השיר הגיע למקום העשירי במצעד השירים הדיגיטליים.

## רקע וכתיבה
השיר בדומה למקור, שיצא בשנת 1990, נכתב על ידי ג'ורג' מייקל, אך בשונה מהמקור לא הופק על ידו ומפיקו המוזיקלי טרם נודע. את גרסתה, ביצעה אנדרווד ב-9 באפריל 2008, בתיאטרון דולבי, 6801 שדרות הוליווד, שבלוס אנג'לס, ארצות הברית.

בנוסף להצלחתו במצעד השירים הדיגיטליים, הגיע השיר למקום ה-27 במצעד הבילבורד הוט 100.

## מיקומי שיא

## קישורים חיצוניים

## הערות שוליים

קטגוריה:סינגלים מ-2008
קטגוריה:שירי ג'ורג' מייקל
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי ג'ורג' מייקל
קטגוריה:שירים על ג'ון לנון
קטגוריה:שירים על זמן
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אפיק רקורדס
הר יונה ג'

ממוזער|בנייני 'נתיב' בשכונה
ממוזער|בנייני קריית בעלז בשכונה
ממוזער|בנייני מחיר למשתכן בשכונה (2022)
**הר יונה ג**' היא שכונה חרדית הממוקמת על הר יונה בנוף הגליל (נצרת עילית לשעבר), צפונית מזרחית לשכונת רמות גולדה מאיר שנקראה בעבר 'הר יונה א' ו'הר יונה ב'.

## על השכונה
הקמת השכונה החלה במאי 2012, וב-2016 היא החלה להתאכלס. במקום קיימות מספר קהילות, ליטאים, ספרדים, חסידי ברסלב, חסידי בעלז, חסידי תולדות אברהם יצחק, ערלוי, וקהילות חסידיות נוספות.

רבני השכונה הם: הרב מאיר יהודה פישר רב הקהילה התורנית, הרב שלמה ליפשיץ רב הקהילה הליטאית אוהל יעקב, הרב נפתלי אופמן רב קהילת בעלז, הרב שמעון דב בראנסדורפר רב קהילת תולדות אברהם יצחק, הרב נתן בן סניור רב הקהילה הספרדית, והרב צבי ליברמנש רב קהילת ברסלב.

נכון ל-דצמבר 2019 שווקו בשכונה למעלה מ-1,300 יחידות דיור מתוך כ-3,000 יחידות מאושרות, ונכון למאי 2023 אוכלסו כ-600 יחידות. חלק מהדירות שווקו במסגרת תוכנית מחיר למשתכן. בנובמבר 2021 אושרו 3200 יחידות דיור נוספות בשכונה. לפי תוכנית עתידית שעדיין לא אושרה, השכונה תורחב ל-18,000 יחידות דיור.

## מוסדות בשכונה
רוב הקהילות בשכונה מפעילות מוסדות חינוך, בעיקר לגיל הרך. בנוסף קיימים ארבעה בתי כנסת קבועים, מקוואות, ומספר כוללים. כמו כן החלה הקמת מרכז מסחרי בשכונה בשטח של כ-4,000 מ"ר.

## תחבורה ציבורית
השכונה מחוברת עם מרכז העיר נוף הגליל באמצעות קו 39 של שירותי אוטובוסים מאוחדים נצרת. בנוסף קיים קו 828 של חברת הנסיעות והתיירות נצרת לנסיעה ישירה לבני ברק, קו 956 של אגד לירושלים, קו 354 של סופרבוס לעפולה וקו 440 לצפת. בסופי שבוע קיים קו 885 לאשדוד.

## קישורים חיצוניים
*
*
* 
* 
* 
* 

## הערות שוליים

קטגוריה:נוף הגליל: שכונות
קטגוריה:שכונות חרדיות בישראל
מנגנים בשקט 2011 - המופע האקוסטי

**מנגנים בשקט 2011 - המופע האקוסטי** הוא סיבוב הופעות של ההרכב המוזיקלי הישראלי עידן רייכל. המופע עלה בינואר 2011 והסתיים בפברואר 2011. בסיבוב ההופעות ביצע הפרויקט את מבחר הלהיטים בגרסאות אקוסטיות, שנכללו בחלקם לאחר מכן באלבום האוסף "הביתה, הלוך חזור". כמו כן, המופע כלל גם שירים שהוקלטו במיוחד עבורו: "Ley Ley Ley" ו"When I Know".

## רשימת השירים
להלן רשימה חלקית של השירים שבוצעו בסיבוב ההופעות:
* אמא, אבא וכל השאר
* אם תלך
* מינהאר לי משיתי
* מדברים בשקט
* מחכה
* מכל האהבות
* ממעמקים
* שובי אל ביתי
* Ayal-Ayale
* Brong Faya
* Ley Ley Ley
* When I Know

השירים "Ley Ley Ley" ו-"When I Know" נכתבו במיוחד עבור סיבוב ההופעות.

## הפקה
* קלידים - עידן רייכל
* חלילים - אייל סלע
* כלי הקשה - רביד כחלני ואיתמר דוארי
* שירה - רביד כחלני, כברה קסאי ומרתה גומז

## ביקורת
יוסי חרסונסקי העניק למופע ציון של ארבעה כוכבי זהב מתוך חמישה, באומרו כי "רייכל ממשיך להחניף בגדול. לא החסיר אף שלאגר: מ"אם תלך" ו"מדברים בשקט" ועד "מכל האהבות", "ממעמקים" ו"שובי". מחבר את הצליל האתני-לאונג'-קוסמופוליטי עם הליריות ה"ישראלית" שלו. ממשיך להציב על הבמה את הצירופים האתנו מוזיקליים הנכונים, כשהוא עצמו כבר משוחרר מספיק כדי להציע גרסה משלו ל"מחכה", השיר שהלחין לריטה. וריטה מוזמנת לשמוע".

## הערות שוליים

קטגוריה:סיבובי הופעות מ-2011
קטגוריה:סיבובי הופעות של עידן רייכל
קטגוריה:סיבובי הופעות בישראל
אורי מנג'ם

**אורי מנג'ם** (נולד ב-9 באפריל 1954) הוא איש ציבור וקהילה, שכיהן כראש מועצת פרדס חנה-כרכור בין השנים 2001–2003.

## ביוגרפיה
מנג'ם נולד, גדל והתחנך בכרכור. הוריו, יונה (יפת) מנג'ם, שהייתה עקרת בית, ואביו, שלום מנג'ם, חקלאי ובעל אדמות, נולדו בתימן.

שימש כיועץ לנושאי חקלאות, היה קצין ביטחון אזורי מטעם משרד החינוך, ניהל את אזור הצפון של חברת “מהדרין פריאור”, חברה ליצוא ושיווק פרי הדר במשך 22 שנים.

## קריירה פוליטית
בשנת 1998 הוצב במקום השישי ברשימת מפלגת העבודה למועצה המקומית פרדס חנה-כרכור. הרשימה זכתה בשישה מנדטים ומנג'ם נבחר לכהן במועצה. בשנת 2001 פרש ראש המועצה חיים געש בטענה כי חברי סיעתו פועלים נגדו על מנת לסחוט ממנו תפקידים בשכר. געש פרש כאשר מצבה הכלכלי של המועצה המקומית היה במשבר קיצוני, ועל סף מינוי של ועדה קרואה על ידי שר הפנים. במקום געש הפורש מונה מנג'ם לראשות המועצה. בתקופת כהונתו ניסה מנג'ם להנהיג תוכנית הבראה לעיר שלא צלחה. בסוף כהונתו נטען כי עובדי העירייה לא קיבלו משכורות כמה חודשים, מצב התברואה בתחומי המועצה אינו טוב ואף מונה לה חשב מלווה ב-2002. בשנת 2003 פרש ממפלגת העבודה והצטרף לחברת המועצה שמרית אור והקים יחד איתה את רשימת "כולנו עם אורי ושמרית". הוא עמד בראשה וגם התמודד מטעמה לראשות המועצה בבחירות של אותה שנה. הסיעה זכתה למנדט אחד ומנג'ם זכה ל-6% מקולות הבוחרים בבחירות לראשות העיר.

לאחר הבחירות פרש מנג'ם מהמועצה ופינה את מקומו לשמרית אור, שהייתה הבאה אחריו ברשימה. מאז לא חזר לפעילות פוליטית וציבורית.

## חיים אישיים
נשוי לאורלי ואב ל-3 ילדים.

## הערות שוליים

2020 07
קטגוריה:ראשי מועצת פרדס חנה כרכור
קטגוריה:פעילי מפלגת העבודה
קטגוריה:ישראלים שנולדו ב-1954
לשצ'נקו

**לשצ'נקו** (ברוסית: **Лещенко**) הוא שם משפחה.

קטגוריה:שמות משפחה
קטגוריה:שמות משפחה אוקראיניים
Just a Dream (שיר של קארי אנדרווד)

**Just a Dream** (בעברית: **רק חלום**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השני שלה, Carnival Ride. השיר יצא לאור ב-21 ביולי 2008, על ידי חברת התקליטים אריסטה נאשוויל, כסינגל הרביעי מתוך האלבום.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי גורדי סמפסון, סטיב מקיואן והילרי לינדזי והופק על ידי מארק ברייט. השיר מעין בלדה, המגובה בגיטרה אקוסטית, מערכת תופים, גיטרת בס וכלי מיתר. השיר מדבר על מישהי בת 18 שהולכת לכנסייה בשמלת הכלה שלה. עם זאת, ככל שהשיר ממשיך, מתגלה שהיא למעשה הולכת להלוויה של בעלה, שהיה חייל שנהרג בפעולה.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-26 מיליון השמעות.

## הצלחה
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השני במצעד שירי הקאנטרי של קנדה. השיר זכה בשני פרסי ה-Country Universe Reader's Choice, בטקס שהתקיים בשנת 2009, בקטגוריות "הווידאו קליפ של השנה" ו-"סינגל השנה".

בנוסף לכך, דורג השיר במקום ה-16 ברשימה השנתית של מצעד שירי הקאנטרי של בילבורד, שפורסמה בסוף שנת 2008.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2007
קטגוריה:סינגלים מ-2008
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי הילרי לינדזי
קטגוריה:שירים שהופקו על ידי מארק ברייט
קטגוריה:וידאו קליפים שבוימו על ידי רומן וייט
קטגוריה:שירים על חלומות
קטגוריה:שירים על מוות
קטגוריה:שירים על נישואים
קטגוריה:בלדות משנות ה-2000
קטגוריה:בלדות קאנטרי
קטגוריה:סינגלים בהוצאת אריסטה נאשוויל
בין קירות ביתי (סיבוב הופעות)

**בין קירות ביתי** הוא סיבוב הופעות של ההרכב המוזיקלי הפרויקט של עידן רייכל אשר נתמך על אלבומו "בין קירות ביתי" והתקיים ברחבי ישראל, ניו יורק, לוס אנג'לס, דרום אמריקה ואפריקה. המופע עלה ב-2009 והסתיים ב-2013. שני התקליטורים הראשונים מתוך אלבום האוסף "הביתה, הלוך חזור" כוללים הקלטות של ביצועי השירים מתוך סיבוב ההופעות. במופעים התארחו שמעון בוסקילה ודין דין אביב.

## רקע
בשנת 2008 יצא לאור האלבום השלישי של הפרויקט של עידן רייכל, "בין קירות ביתי", שכלל את הלהיטים "שאריות של החיים", "חלומות של אחרים" ו"מי נהר", שזכו להשמעות רבות בתחנות הרדיו ואף הצליחו להיכנס אל העשירייה הפותחת במצעד השבועי של מדיה פורסט. כשלושה שבועות לאחר יציאתו, זכה האלבום במעמד "אלבום זהב", ובאפריל 2009 גם למעמד פלטינה. באותה השנה, יצא האלבום באירופה וארצות הברית על ידי חברת התקליטים קומבנצ'ה, ובעקבות כך, פתח ההרכב את סיבוב ההופעות בארצות הברית.

## רשימת השירים

# שאריות של החיים
# יש בי עוד כוח
# מי נהר
# הנך יפה
# Brong Faya
# חלומות של אחרים
# מכל האהבות
# מנעי קולך מבכי
# Todas las Palabras
# ממעמקים
# Mellese
# הכל עובר
# שובי אל ביתי
# מדברים בשקט
# בואי
# Ayal-Ayale
# אם תחפצה
**[[הדרן]]**
# מחכה
# מינהאר לי משיתי
# אם תלך
# מילים יפות מאלה

## ביקורות
המופע זכה לביקורות חיוביות. אסף נבו ממאקו ביקר את המופע בחיוב: "המופע הזה מציב את עידן רייכל, נכון לרגע זה, תחת התואר האמן הכי ישראלי שיש, אולי אף יותר משלמה ארצי, אותו ארצי שרייכל מקפיד לסחוב ממנו כמה וכמה טריקים של שואו עשוי כהלכה. בשקט בשקט, בלי הרבה רעש וצלצולים שמאפיינים אמנים אחרים, הפך רייכל למאמי לאומי מוזיקלי, שמכסה קהלים רחבים ויודע להעניק להם חוויה מדהימה, שנולדה אי שם בין קירות ביתו, כי אצלו בפנים אותה חוויה בוערת ונשרפת בבטן. שנים הם שואלים, רודפים אחרי השמש. לא צריך לחפש רחוק מדי, השמש כבר הפציעה".

גם דודי כספי מ-ynet ביקר בחיוב את המופע: "מבלי שעבר זמן רב מאז הוציא את אלבומו, מצליח עידן רייכל להלהיב במופע הכולל רפרטואר עשיר משלושת אלבומי הפרויקט, וכן את הלהיט שהלחין לריטה בשנה שעברה, "מחכה". המופע המינימליסטי כביכול, שמתהדר בקולות גדולים ורגעים מוזיקליים קסומים של הנגנים, משלב תאורה עדינה בצבעי אדמה נעימים ומסך אחורי עם תמונות מתחלפות לכל אחד מהשירים, והכל חם ומזמין. בין קירות ביתו של רייכל יש מקום לפרויקט שלם ולהנאה צרופה ללא רגע דל".

יוסי חרסונסקי ביקר את המופע בחיוב, תוך שהעניק לו ציון של חמישה כוכבים, באומרו כי "גם אם נגיד שרייכל עלה על גל אופנת "מוזיקת העולם" (שאין בזה שום פסול) – עדיין הוא נשאר מקורי בכל מובן שהוא מבחינת המיזוג בין ישראלי שבו ובין "שאר העולם", ורייכל הוא קודם כל מוזיקה מכאן ורק אחר-כך מוזיקה משם".

## הערות שוליים

קטגוריה:סיבובי הופעות מ-2009
קטגוריה:סיבובי הופעות מ-2010
קטגוריה:סיבובי הופעות מ-2011
קטגוריה:סיבובי הופעות של עידן רייכל
קטגוריה:סיבובי הופעות בישראל
אוסט-קמצ'טסק

**אוסט-קמצ'טסק** (ברוסית: **Усть-Камча́тск**) הוא יישוב כפרי על גדת נהר קמצ'טקה ברוסיה המשמש כעיר נמל לחבל המנהלי קמצ'טקה. בחבל המנהלי היישוב אוסט-קמצ'טסק שני בגודלו רק לפטרופבלובסק-קמצ'טסקי הבירה.

העיירה ממוקמת באזור כפור קשה למחיה ועל הקרע בין לוח אוחוצק אל לוח הפסיפי שמייצר את הרי הגעש של קמצ'טקה. היישוב ממוקמם 150 קילומטר מהר קליוצ'בסקוי, הר הגעש הגדול ביותר ברוסיה. הטמפרטורה השנתית הממוצעת ביישוב היא מינוס 4 מעלות צלזיוס. עשרה קילומטרים ממזרח ליישוב קיים נמל תעופה  על שמו.

## אוכלוסייה
במפקד האוכלוסין ברוסיה (1989) מספר תושבי היישוב היה 13,611. במפקד האוכלוסין ברוסיה (2002) מספר תושבי היישוב היה 5,231. במפקד האוכלוסין ברוסיה (2010) מספר תושבי היישוב היה 4,352.

## ראו גם
* הרי הגעש של קמצ'טקה
* פטרופבלובסק-קמצ'טסקי

## קישורים חיצוניים
* 
* על המערכות לכלכלת העיר.

קטגוריה:חבל מנהלי קמצ'טקה: גאוגרפיה
קטגוריה:רוסיה: כפרים
טקנומטיקס

**טקנומטיקס טכנולוגיות בע"מ** (באנגלית: **Tecnomatix Technologies**) היא חברת תוכנה ישראלית, המתמחה בפיתוח ושיווק תוכנות לתכנון וייצור באמצעות מחשב (תיב"מ). טקנומטיקס הייתה עד שנת 2005 חברה ציבורית שמניותיה נסחרו בנאסד"ק. ב-2005 היא נמכרה לחברת התוכנה האמריקאית UGS, שנרכשה ב-2007 בידי התאגיד הגרמני סימנס. טקנומטיקס ממשיכה לפעול כחלק מחטיבת מוצרי התוכנה של סימנס.

## היסטוריה
טקנומטיקס נוסדה בשנת 1983 כחברת בת של חברת עוש"פ טכנולוגיות, על ידי אנשי העסקים שאול שני ועודד פלג ( "עוש"פ" הייתה ראשי תיבות של "עודד ושאול פרטנרס"). עוש"פ התמחתה בשיווק והטמעה של מערכות אוטומציה ורובוטיקה לקווי ייצור של חברות תעשייתיות בישראל. החברה החלה כפרויקט פנימי של עוש"פ לפיתוח תוכנת תיב"מ לתכנון והדמיה של קווי ייצור במפעלים בשם "רובקאד" (Robcad). שלמה דוברת מונה למנכ"ל החברה, והוא החל בשיווק התוכנה בעולם. התוכנה נמכרה בהצלחה לחברות רכב, דוגמת פורד, רנו, קיה, קבוצת פז'ו סיטרואן, ופולקסווגן, לחברות תעשיית התעופה והחלל דוגמת איירבוס, וליצרני ציוד תקשורת ואלקטרוניקה דוגמת וואווי ושניידר אלקטריק.

בפברואר 1993 הונפקו לראשונה מניות החברה בבורסת נאסד"ק בניו-יורק, לאחר שמחזור המכירות השנתי הגיעה לכ-20 מיליון דולר. החברה הרחיבה את סל המוצרים שהציעה כך שכלל פתרון שלם לתכנון וניהול קווי ייצור, במספר אתרים. תחום שקיבל את השם - Computer Aided Process Engineering (CAPE) - הנדסת ייצור בעזרת מחשב. מוצר הדגל של החברה קיבל את השם eMPower, והוא הציע מערכת מקיפה לניהול תהליכי ייצור (MPM Manufacturing process management).

בשנת 1999 נמכרה עוש"פ טכנולוגיות לחברת "סאנגארד" () ב-220 מיליון דולר בעסקת חילופי מניות, כולל ההחזקה במניות טקנומטיקס שהמשיכה לפעול כחברה עצמאית. בשנת 2001 נשחקו מניות טקנומטיקס בצורה ניכרת בשל תוצאותיה העסקיות עקב התפוצצות בועת הדוט-קום. שלמה דוברת ניצל את מחיר המניה האטרקטיבי וקנה חזרה את השליטה בטקנומטיקס מסאנגארד יחד עם מנכ"ל החברה, הראל בית-און, וקבוצת האחים עופר. בשנת 2004 הגיעה החברה להכנסות שיא בסך 100.6 מיליון דולר. בשנת 2005 נמכרה טקנומטיקס שוב, הפעם לחברת UGS האמריקאית תמורת 228 מיליון דולר במזומן.

## רכישות ומיזוגים
טקנומטיקס גדלה גם באמצעות שורה של רכישות ומיזוגים:
* בשנת 1997 רכשה חברה גרמנית בשם AESOP בתמורה לכ-9.1 מיליון דולר. AESOP פיתחה מערכת תוכנה המבצעת תכנון, הדמיה, ואופטימיזציה של תהליך הייצור.
* בשנת 1999 רכשה חברה צרפתית בשם פאבמאסטר ( FABMASTER ) תמורת 12 מיליון דולר. פאבמאסטר פיתחה תוכנה לבדיקה של תהליכי ייצור במפעלי אלקטרוניקה.
* בשנת 2002 רכשה קו מוצרי תוכנה לשוק האלקטרוניקה בשם CIMBridge מחברת טרדיין (Teradyne) האמריקאית.
* בשנת 2003 רכשה את חברת התוכנה האמריקאית USData, שפיתחה פתרונות לניהול הייצור, בעסקת מניות בשווי של 10.3 מיליון דולר. טקנומטיקס הקצתה מיליון מניות ל-USData, שעברו בפועל לקרן SCP, שהייתה בעלת השליטה בחברה. כך ש-SCP החזיקה ב-8% ממניות טקנומטיקס. קרן SCP רכשה את השליטה ב-USData ב-2001, ועם השותפים בה באותה עת, נמנה אהוד ברק, ראש ממשלת ישראל לשעבר.

## קישורים חיצוניים
* 
* 
* 

## הערות שוליים

קטגוריה:חברות ישראליות שנסחרו בנאסד"ק
קטגוריה:חברות תוכנה ישראליות
קטגוריה:תכנון בעזרת מחשב
קטגוריה:הרצליה: חברות
קטגוריה:ישראל: חברות שהוקמו ב-1983
עולמה של סוזי וונג

**עולמה של סוזי וונג** (באנגלית: **The World of Suzie Wong**) הוא סרט קולנוע אמריקאי-בריטי משנת 1960 עם ויליאם הולדן וננסי קוואן  בתפקידים הראשיים.

התסריט מבוסס על מחזה בשם זה מאת פול אוסבורן שהוצג בהצלחה בברודוויי ב-1957 עם ויליאם שטנר ופרנס נויאן בתפקידים הראשיים. המחזה מבוסס על רומן בשם זה מאת ריצ'רד מייסון.

זאת הייתה הופעת הבכורה של ננסי קוואן בקולנוע. היא קבלה תפקיד ראשי בסרט בלי כל ניסיון או פרסום בקולנוע. על משחקה בסרט הייתה מועמדת לפרס גלובוס הזהב לשחקנית הטובה ביותר - סרט דרמה.

ג'ורג' דאנינג היה מועמד לפרס גלובוס הזהב לפסקול המקורי הטוב ביותר.

הסרט צולם בהונג קונג והוא מתאר קשר רומנטי בין גבר אמריקאי מבוגר ליצאנית סינית צעירה.

## תקציר העלילה
רוברט לומקס (ויליאם הולדן) הוא אדריכל אמריקאי בשנות ה-40 לחייו שהרגיש צורך לעשות הפסקה בעבודתו;  הוא מגיע להונג קונג לשנה ומתמסר שם לתחביבו - ציור. הוא עולה על המעבורת לאי הונג קונג ומתחיל לצייר אנשים. הוא מתרכז בבחורה צעירה ובשיחה אתה הוא אומרת ששמה מאי-לינג, אביה איש עשיר והיא עומדת לטוס לארצות הברית כדי להתחתן עם סיני עשיר וכי היא עדיין בתולה.

לומקס שוכר חדר במלון ברובע עני כדי לחסוך בהוצאות. כאשר הוא יורד לבר הוא רואה שם בחורות צעירות רוקדות ומתגפפות עם חיילים ומלחים אמריקאים ובריטים. הוא מבחין במאי לינג ונפגש איתה. בתחילה היא מתכחשת לפגישתם על המעבורת אבל לאחר מכן היא מודה בכך ומגלה ששמה האמיתי הוא סוזי וונג (ננסי קוואן), כי אין לה אבא עשיר וכי היא מתפרנסת מגיל 10 מיחסים עם גברים.

לומקס מתרשם מיופייה ומבקש ממנה להיות דוגמנית לציוריו. כאשר מתקיף אותה אחד המלחים ופוצע אותה בפנים הוא מכה ומסלק אותו. סוזי אומרת לחברותיה כי לומקס הכה אותה כי כל גבר נחשב צריך להכות את בת זוגו...

לומקס נפגש עם מנהל הבנק או'ניל (לורנס נייסמית') כדי לפתוח שם חשבון ופוגש שם את בתו קיי (סילביה סימס) שמתאהבת בו. היא מבטיחה לעזור למכור את תמונותיו בלונדון. אוניל מזמין אותו לביתו, שם הוא נפגש בבן מרלו (מייקל וילדינג), מבקר קבוע במלון של לומקס. בן נמצא בפירוד עם אשתו ומבקש מלומקס שיסדר לו את סוזי כבת זוג. היא מסכימה והם מבלים במסעדות ובטיולים עד שהוא מתפייס עם אשתו.

לומקס תוהה להיכן נעלמת סוזי כל פעם. הוא עוקב אחריה ומגיע לשכונת עוני שם הוא מגלה כי יש לה תינוק והוא מקבל את התינוק באהבה. מצבו הכספי גרוע וסוזי מבקשת לעזור לו על ידי חזרה לזנות. לומקס מסרב, הם רבים וסוזי בורחת. הוא מחפש אותה בכל העיר בגשם שוטף ולבסוף מוצא אותה בכניסה למלון. היא מבקשת ממנו להגיע איתה למקום מגוריה. הם מגיעים ומתברר שהיה שם שיטפון ומפולת והתינוק נהרג.

הם עורכים טקס אזכרה במקדש ולאחריו מבקש ממנה לומקס להתחתן איתה, היא מסכימה.

## צוות השחקנים

## קישורים חיצוניים

* עולמה של סוזי וונג, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1960
קטגוריה:סרטים אמריקאיים
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי מחזות
קטגוריה:סרטים מבוססי ספרים
קטגוריה:סרטי פרמאונט
קטגוריה:סרטי דרמה אמריקאיים
קטגוריה:סרטי דרמה רומנטית
קטגוריה:סרטים העוסקים בגזע ומוצא אתני
אדוארד קולמנובסקי

**אדוארד קולמנוסבקי** (ברוסית: **Эдуа́рд Саве́льевич Колмано́вский**; 9 בינואר 1923 בלארוס - 27 ביולי 1994 מוסקבה, רוסיה) היה מלחין ומנצח ממוצא יהודי, זוכה פרס ברית המועצות.
## חייו
אדוארד קולמנובסקי נולד במוהילב למשפחה יהודית. בשנים 1936–1941 למד בבית הספר למוזיקה במוסקבה. בשנים 1941–1945 הוא למד ב.

בשנת 1961 הוא כתב שיר על מילים של יבגני יבטושנקו שבוצע על ידי מארק ברנס וזכה לפופולריות גדולה.

הוא כתב מוזיקה לכ-200 שירים. בין יצירותיו המפורסמות: "Alyosha" (1966), "I Shall Never Forget You", "בואי אמא" (1964) (Za okoshkom svetu malo)", "העגורים" ועוד.

בנוסף לכך הוא כתב מוזיקה לסרטים והצגות תיאטרון.

בשנת 1991 הוענק לקולמנובסקי תואר אמן העם של ברית המועצות.

קולמנובסקי הכיר את אשתו תמרה כאשר הם למדו בכיתה ב'. בגיל 13 הם החליטו להתחתן והתחתנו בשנת 1943. היא נהרגה בתאונת דרכים בשנת 1968. לזוג היו שני בנים.

קולמנובסקי נפטר בשנת 1994 ונטמן בבית העלמין ודנסקויה.

## קישורים חיצוניים

* אתר המוקדש למלחין
* 

קטגוריה:מלחינים יהודים סובייטים
קטגוריה:אמני העם של ברית המועצות
קטגוריה:בוגרי הקונסרבטוריון של מוסקבה
קטגוריה:סובייטים שנולדו ב-1923
קטגוריה:סובייטים שנפטרו ב-1994
נטליה קלי

**נָטָלְיַה קֶלִי** (בגרמנית: **Natália Kelly;** נולדה ב-18 בדצמבר 1994) היא זמרת אמריקאית-אוסטרית. קלי ייצגה את אוסטריה באירוויזיון 2013 אשר נערך במאלמה, שוודיה.

## ראשית חייה
קלי נולדה בהרטפורד, קונטיקט, ארצות הברית, היא בתו של איש עסקים אמריקאי עם שורשים אוסטרים ואיריים ואם מברזיל. היא עברה לאוסטריה מארצות הברית בגיל שש, בשנת 2000. קלי התחילה מגיל צעיר להתעסק במוזיקה. בשנת 2004, בגיל עשר, הייתה חברה באופרת הילדים בהפקה של *In 80 Tagen um die Welt* (ברחבי העולם ב-80 יום) בתיאטרון הממלכתי של באדן. בנוסף, בשנת 2004, קלי הגיעה למקום השני בתוכנית הטלוויזיה Österreichischer Rundfunk (ORF), *Kiddy Contest*, בדואט עם מנואל גוטלב. בשנים שלאחר מכן, קלי השתתפה במספר תחרויות כולל *פרימה לה מוזיקה* במוזיקה קלאסית.

## קריירה
ב-15 בפברואר 2013, קלי התחרתה בתחרות הבוחרת את נציג המדינה לתחרות האירוויזיון, *Österreich rockt den Song Contest*, ניא התמודדה עם השיר שלה "Shine". בסיום ההצבעה, קלי קיבלה 32 נקודות מההצבעת חבר המושבעים, ו-38 נקודות מההצבעה טלפונית מהקהל בבית, סך הכל זכתה ב-70 נקודות ובכן נבחרה לייצג אוסטריה באירוויזיון במאלמה, שוודיה.

קלי התמודדה בחצי הגמר הראשון של התחרות שנערך ב-14 במאי 2013, עם זאת, קלי לא העפילה לגמר כשהיא מדורגת במקום ה-14 מתוך 16 מדינות עם 27 נקודות סך הכל.

אלבום הבכורה שלה יצא לאור ב-12 באפריל 2013.

## קישורים חיצוניים

## הערות שוליים

קטגוריה:זמרות אוסטריות
קטגוריה:מהגרים מארצות הברית
קטגוריה:מהגרים לאוסטריה
קטגוריה:משתתפי אירוויזיון 2013
קטגוריה:נציגי אוסטריה באירוויזיון
קטגוריה:אמריקאים ממוצא ברזילאי
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
הבית באיטליה (סרט, 2020)

**הבית באיטליה** (באנגלית: **Made in Italy**) הוא סרט קומדיה שכתב וביים ג'יימס ד'ארסי, שזהו סרט הביכורים שלו כבמאי. בסרט מככבים ליאם ניסן, מייקל ריצ'רדסון, ולריה ביללו ולינדזי דאנקן.

## שחקנים ודמויות
* ליאם ניסן כרוברט
* מייקל ריצ'רדסון כג'ק
* ולריה ביללו כנטליה
* לינדזי דאנקן כקייט
* מרקו קוואליה כלואיג'י
* ג'יאן מרקו טוואני כמרציו
* הלנה אנטוניו כרפאלה

## הפקה
באוקטובר 2018 הוכרז כי ליאם ניסן ומייקל ריצ'רדסון הצטרפו לצוות הסרט, כשג'יימס ד'ארסי ביים מתוך תסריט שכתב. פיפה קרוס, סם טיפר-הייל וניקולה סרה ישמשו כמפיקים. במאי 2019 הצטרפו לינדזי דאנקן ו-ולריה ביללו לצוות שחקני הסרט. צילומי הסרט החלו באפריל 2019.

## הפצה
בפברואר 2020 רכשה סרטי IFC את זכויות ההפצה האמריקאיות לסרט הוא מתוכנן לצאת לאקרנים בארצות הברית ב-7 באוגוסט 2020.

## קישורים חיצוניים

## הערות שוליים

קטגוריה:סרטים איטלקיים
קטגוריה:סרטים בריטיים
קטגוריה:סרטי קומדיה בריטיים
קטגוריה:סרטי 2020
קטגוריה:סרטים באנגלית
קטגוריה:סרטי דרמה אמריקאיים
סטולרו

**סטולרו** הוא שם משפחה ממקור רומני (Stoleru).

קטגוריה:שמות משפחה רומניים
My Only Child

**My Only Child** (בעברית: **הילד היחיד שלי**) הוא שיר שהוקלט על ידי הסופרגרופ האמריקאית The Highwomen, מתוך אלבום הבכורה שלה, The Highwomen. השיר יצא לאור ב-6 בספטמבר 2019, על ידי חברת התקליטים אלקטרה רקורדס, ביחד עם שאר שירי האלבום.

השיר הגיע למקום העשירי במצעד ה-.

## רקע וכתיבה
השיר נכתב על ידי מירנדה למברט, אמנדה שיירס ונטלי המבי והופק על ידי דייב קוב. השיר הוא שיר מסוגת הקאנטרי, המשלב בתוכו גם את סוגת הקאנטרי פופ. בנוסף לכך, ביצעה למברט ביחד עם הסופרגרופ את שיר הנושא של הסרט "המטבח", משנת 2019.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון מיליון השמעות.

## ביקורת ומשמעות
באתר האינטרנט The Boot, סקרו את השיר באופן מקיף, תוך שפירטו על המשמעות שלו. בביקורת נכתב כי השיר הוא "גס ואינטימי מאוד". השיר מדבר על החיים של הורה שיש לו ילדה אחת בלבד ואת המורכבות, העצב והאהבה שכרוכים בכך. אחת מחברות הסופרגרופ נטלי המבי, שכתבה את השיר אמרה כי:

לאחר מכן, הסבירה המבי כיצד מירנדה למברט ואמנדה שיירס השתתפו בכתיבת השיר והצהירה כי:

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
מילסטריט

**מילסטריט** (באירית: **Sráid an Mhuilinn**; באנגלית: **Millstreet**) היא עיירה קטנה, במערב מחוז קורק, דרום אירלנד. לפי מפקד האוכלוסין שנערך בעיר, בשנת 2016 מנתה האוכלוסייה 1,555 אנשים.

## היסטוריה
ארנת "Green Glens Arena" אשר ממוקמת בעיירה, אירחה את אירוויזיון 1993, ובכך הפכה את מילסטריט לעיר הקטנה ביותר שאירחה את התחרות אי פעם.

## תרבות
למרות אוכלוסייתה הקטנה, מילסטריט אירחה אירועים רבים. ארנה "גלנס" היא אחת ממרכזי הסוסים הגדולים ביותר באירלנד, ובנוסף, העיירה אירחה את אירוויזיון 1993.

הכנסייה הקתולית בעיירה מוקדשת להילולת פטריק הקדוש.

## ערים תאומות
* 

## תחבורה
ממוזער|250px|תחנת הרכבת "מילסטריט"
מילסטריט היא חלק מקו הרכבת "Mallow - Killarney - Tralee" של רשת הרכבות האירית. תחנת הרכבת "מילסטריט" נפתחה בשנת 1853 ונסגרה לתנועת סחורות בשנת 1976.

## קישורים חיצוניים
* 

קטגוריה:אירלנד: יישובים
קטגוריה:מנסטר

## הערות שוליים
קתרין ויילי

**אנה קתרין ויילי** (באנגלית: **Anna Catherine Wiley**; 18 בינואר 1879 – 16 במאי 1958) הייתה אמנית אמריקאית, שפעלה בעיקר בראשית המאה העשרים. קתרין ויילי ציירה סדרה של יצירות אימפרסיוניסטיות שזכו בפרסים רבים בתערוכות ברחבי דרום ארצות הברית. בשנת 1926, סבלה מהתמוטטות נפשית, ומעולם לא חזרה לצייר.

## חיים
קתרין ויילי נולדה בקול קריק, טנסי, בתם של אדווין פלויד ויילי ומרי מקאדו ויילי. היא הייתה נכדתו של עורך הדין ואיש העסקים הבולט, ויליאם גיבס מקאדו (האב), ואחייניתו של שר האוצר האמריקני ויליאם גיבס מקאדו, ג'וניור. אביה עבד בתעשיית כריית הפחם, אך בשנת 1882 המשפחה עברה לנוקסוויל.

באמצע שנות ה-90 של המאה ה-19, ויילי למדה באוניברסיטת טנסי, שם זכתה להכרה ראשונית בכמה איורים שיצרה לספר השנה של בית הספר. היא עברה לניו יורק בשנת 1903 ללמוד בליגה לסטודנטים לאמנות וקיבלה הדרכה נרחבת מהאימפרסיוניסט פרנק דומונד (1865–1951). תקופתה בניו יורק חשפה אותה בפני מגוון אמנים ותנועות אמנות, היינו אסכולת אשקאן, אסכולת הברביזון ויצירותיו של האימפרסיוניסט ויליאם מריט צ'ייס, שכל אלה השפיעו על עבודתה המאוחרת.

בשנת 1905, לאחר שהייה קצרה בבית הספר לאמנות של ויליאם צ'ייס בניו יורק, ויילי חזרה לנוקסוויל כדי ללמד אמנות באוניברסיטת טנסי. היא המשיכה לקבל הדרכה מהצייר לויד ברנסון, והפכה במהרה לדמות מובילה בחוג האמנות בעיר. בשנת 1910, ויילי קיבלה את הפרס על "האוסף המפואר ביותר" בתערוכה האפלצ'יאנית של נוקסוויל, והועמדה בראשותו מחלקת האמנויות בתערוכת השימור הלאומית של העיר בשנת 1913. בשנים שלאחר מכן, ויילי זכתה בעקביות בפרס הצייר הטוב ביותר בתערוכות אזוריות שונות, ויצירותיה הוצגו באקדמיה הלאומית לעיצוב, באקדמיה לאומנויות פנסילבניה ובמוזיאון לאמנות סינסינטי, בין השאר.
ממוזער|קתרין ויילי, אישה עם שמשיה, 1915
בעקבות מות אביה (בשנת 1919) והמדריך שלה הצייר ברנסון (בשנת 1925), סבלה ויילי מהתמוטטות נפשית ממנה לעולם לא התאוששה, והיא אושפזה עד מותה בשנת 1958. היא קבורה בבית הקברות העתיק של נוקסוויל. אחותה של ויילי, אלינור מקאדו ויילי (1876–1977), הייתה גם אמנית אזורית ידועה.

בינואר 2012, מכירת ציור משנת 1913 של ויילי נמכר ב -107,000 דולר במכירה פומבית בנוקסוויל. הציור נרכש על ידי מוזיאון נוקסוויל לאמנות. בנובמבר 2012, מוזיאון האמנות ההיסטורי של נוקסוויל, והאוסף ההיסטורי של קלווין מ. מקונג של מחוז נוקס, איחד את המשאבים שלהם לרכישת ציור נוסף של ויילי, שכותרתו "זמן חליבת הבוקר", תמורת 77,000 דולר. 

## יצירתה
ויילי תוארה כאימפרסיוניסט הראשונה של נוקסוויל. כמו אימפרסיוניסטים רבים בתקופה זו, היא הושפעה מיצירתו של הצייר הצרפתי אדואר מאנה. העבודות הידועות ביותר שלה נוטות לתאר נשים ופנים, ומאופיינות בצבעוניות חיה ומשיכות מכחול. הסגנון שלה נסחף לעבר אימפרסיוניזם מופשט בהמשך הקריירה שלה.
ממוזער|קתרין ויילי, בוקר, 1915
האוסף ההיסטורי של קלווין מ. מקונג הוא הבעלים של האוסף הגדול ביותר של יצירותיה של ויילי, עם יותר משלושה תריסרי ציורים, כתריסר רישומים וספרי אלבומים שלה. במוזיאון נוקסוויל לאומנות מוצגים שלושה ציורי ויילי וארבעה רישומים. עבודותיה של ויילי הוצגו במוזיאונים שונים כולל המוזיאון המטרופוליטני של ניו יורק, מוזיאון מוריס לאמנות באוגוסטה, ג'ורג'יה, הגלריה לרנסאנס צ'ארלסטון והמוזיאון לאמנות גרינוויל בגרינוויל, דרום קרוליינה.

## קישורים חיצוניים

## הערות שוליים

קטגוריה:אמריקאים ילידי טנסי
קטגוריה:ציירות אימפרסיוניסטיות אמריקאיות
קטגוריה:אמריקאיות שנולדו ב-1879
קטגוריה:אמריקאים שנולדו ב-1879
קטגוריה:אמריקאיות שנפטרו ב-1958
קטגוריה:אמריקאים שנפטרו ב-1958
מרקורי פארק ליין

**מרקורי פארק ליין** (באנגלית : **Mercury Park Lane**) היא מכונית סלון בתצורות של 2 דלתות, ו-4 דלתות מתוצרת חטיבת מרקורי בקונצרן המכוניות האמריקאית **[[פורד]]**, אשר יוצרה בין השנים 1960–1958 ו-1968–1964.

דגם "מרקורי פארק לין ברוהאם" יוצר בין השנים 1968–1967.

## דורות
* דור ראשון - יוצר בין השנים 1960-1958
* דור שני - יוצר בין השנים 1964–1968
* בין השנים 1967–1968 יוצר דגם "מרקורי פארק לין ברוהאם" (Mercury Park Lane Brougham) בתצורות : 4 דלתות סדאן, 4 דלתות הרדטופ, 2 דלתות פסטבק (שנת 1968)

## מפרט טכני
* מנוע קדמי
* מנוע בנזין
* סוג הנעה : הנעה אחורית
* תצורות דור ראשון : 4 דלתות הרדטופ סדאן, 2 דלתות הרדטופ קופה, 2 דלתות קבריולה
* תצורות דור שני : 4 דלתות הרדטופ סדאן, 2 דלתות הרדטופ, 2 דלתות קבריולה
### תאוצות
* תאוצה בין 0–100 קמ"ש היא 8.5 שניות (מנוע V8 צילינדרים, 7,044 סמ"ק המפיק 365 כ"ס, דגם הרדטופ סדאן, שנת 1958)
* תאוצה בין 0–100 קמ"ש היא 7.3 שניות (מנוע V8 צילינדרים, 7,044 סמ"ק המפיק 405 כ"ס, דגם הרדטופ סדאן, שנת 1958)
* תאוצה בין 0–100 קמ"ש היא 8.9 שניות (מנוע V8 צילינדרים, 6,384 סמ"ק, דגם הרדטופ סדאן, שנת 1968)
* תאוצה בין 0–100 קמ"ש היא 8.3 שניות (מנוע V8 צילינדרים, 6,997 סמ"ק, דגם הרדטופ סדאן, שנת 1968)

## בתרבות
דגמי "מרקורי פארק ליין" צולמו לסרטים וסדרות טלוויזיה. בסדרת הטלוויזיה האמריקאית הוואי חמש-אפס השחקן ג'ק לורד שגילם את המפקח "סטיב מקגארט", נהג בדגם "מרקורי פארק ליין ברוהאם" בתצורה 4 דלתות הרדטופ סדאן, שנת 1968.

## תמונות

קובץ:1959 Mercury Parklane (2908944536).jpg | "מרקורי פארק ליין", שנת 1959
קובץ:1959 Mercury Park Lane.jpg | "מרקורי פארק ליין", שנת 1959 בתצורה 2 דלתות הרדטופ קופה
קובץ:Mercury Park Lane, 1959.png | "מרקורי פארק ליין", שנת 1959 - קבריולה
קובץ:65 Mercury Park Lane (9704359753).jpg | "מרקורי פארק ליין", שנת 1965 - קבריולה
קובץ:65 Mercury Park Lane (6089924304).jpg | "מרקורי פארק ליין", שנת 1965, דגם קבריולה - מבט לתא הנהג ו-לוח מחוונים
קובץ:1966 Mercury Park Lane Breezeway (21241531881).jpg | "מרקורי פארק ליין", שנת 1966
קובץ:1964 Mercury Park Lane Marauder (23843222582).jpg | "מרקורי פארק ליין", שנת 1964
קובץ:1965 Mercury Park Lane (6089370281).jpg | "מרקורי פארק ליין", שנת 1965 - קבריולה
קובץ: '64 Mercury Park Lane Sedan (Orange Julep '07).jpg| "מרקורי פארק ליין", שנת 1964
קובץ:66 Mercury Park Lane Breezeway (7299559902).jpg | "מרקורי פארק ליין", שנת 1966
קובץ:68 Mercury Park Lane Brougham (7501948554).jpg | "מרקורי פארק ליין ברוהאם", שנת 1968
קובץ:1968 Mercury Park Lane Brougham 4-door Hardtop.JPG | "מרקורי פארק ליין ברוהאם", שנת 1968
קובץ:1968 Mercury Park Lane Brougham 4-door hardtop, front view.jpg | "מרקורי פארק ליין ברוהאם", שנת 1968


## ראו גם
* מרקורי
* פורד
* מרקורי מונטקלייר
* מרקורי וויאג'ר
* מרקורי מילאן

## קישורים חיצוניים

* 
* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1958
קטגוריה:דגמי מכוניות שהושקו ב-1964
קטגוריה:מכוניות אמריקאיות
פארק ליין
גזה טולדי

**גזה טולדי** (בהונגרית: **Géza Toldi**; 11 בפברואר 1909 – 16 באוגוסט 1985) היה כדורגלן ומאמן הונגרי, ששיחק בעמדת החלוץ.

## קריירה כשחקן

טולדי החל את דרכו בשנת 1927 בקבוצה פרנצווארוש בה שיחק במשך רוב הקריירה, וביסס את מעמדו שם תחת המאמן איסטוואן טות'-פוטיה. יחד עם ג'רג' שארושי ששיחק איתו יחדיו בנבחרת ההונגרית הם זכו במספר אליפויות ובגביע מיטרופה ב-1937. אף על פי שנכשלו לזכות בגביע ב-1935 כשהפסידו בגמר, בטורניר של 1937 הוא כבש שער בשני משחקי הגמר נגד לאציו. ב-1939 עזב טולדי את פרנצווארוש ליריבתה, גאמה, שם שיחק עונה אחת לפני שעבר לשנתיים נוספות לשחק ב-Szegedi. ב-1942 חזר לפרנצווארוש עימה זכה בגביע נוסף. בסך טולדי ערך 324 הופעות בליגה ההונגרית בהם כבש 271 שערים.

באפריל 1929 ערך טולדי את הופעת הבכורה במדי הנבחרת ההונגרית במשחק נגד שווייץ שנגמר בניצחון 4–5 לטובתם. בשנים שלאחר מכן לקח חלק במונדיאל 1934, בו כבש שני שערים במשחק שמינית הגמר נגד מצרים. בשלב רבע הגמר הודחו טולדי ונבחרתו על ידי אוסטריה. שנתיים אחר כך כבש חמישה שערים בטורניר גביע מרכז אירופה, שני לחבר נבחרתו שארושי. במונדיאל 1938 בו הונגריה הגיעה עד לגמר הטורניר כבש טולדי נגד הודו ההולנדית בשמינית הגמר אך לא שיחק במשחק הגמר, אותו החליף במקומו ג'נס וינצ'ה. משחקו האחרון במדים הלאומיים היה ב-1940 נגד רומניה. בסך טולדי ערך 46 הופעות בהן כבש 25 שערים.

## קריירה כמאמן

לאחר פרישתו מקריירת משחק היה טולדי למאמן בקבוצה הדנית ארהוס, עימה זכה בדאבל ראשון בהיסטורית הקבוצה בעונת 1954/55. עונה אחר כך הם זכו פעם נוספת באליפות. ב-1958 עבר לאמן בבלגיה בקבוצה K. Berchem Sport, לפני ששב לארהוס וזכה עימה בדאבל נוסף ובכך הפך למאמן המצליח ביותר בהיסטוריה הארוכה של המועדון. בנוסף לכך טולדי היה למאמן נבחרת בלגיה בין השנים 1957–1958.

## תארים
### כשחקן
;פרנצווארוש
*אליפות הונגריה (4): 1928, 1932, 1934, 1938
*הגביע ההונגרי (4): 1928, 1933, 1935, 1943
*גביע מיטרופה: 1937
;נבחרת הונגריה
*סגנית גביע העולם: 1938
;אישיים
*מלך השערים בליגה ההונגרית: 1934 (25 שערים)
### כמאמן
;ארהוס
*אליפות דנמרק (3): 1955, 1956, 1960
*הגביע הדני (3): 1955, 1960, 1961

## קישורים חיצוניים

קטגוריה:חלוצי כדורגל הונגרים
קטגוריה:כדורגלני פרנצווארוש
קטגוריה:כדורגלני נבחרת הונגריה
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:מאמני כדורגל הונגרים
קטגוריה:מאמני א-זמאלכ
קטגוריה:מאמני נבחרת בלגיה בכדורגל
קטגוריה:מאמני אודנסה בולקלוב
קטגוריה:הונגרים שנולדו ב-1909
קטגוריה:הונגרים שנפטרו ב-1985
רק ביום הולדת

ממוזער|מחבר השיר - בנציון רסקין
השיר **רק ביום הולדת** (ידוע גם כ"**יום הולדת חגיגה נחמדת**") הוא שיר ילדים שנכתב על ידי המשורר היידי והעברי בנציון רסקין. השיר הוא שיר יום הולדת פופולרי בישראל, במיוחד בגיל הרך. לשיר קיימות מספר גרסאות עם בתים להמשך השיר.

## הלחן
לחן השיר נכתב על ידי המשורר והמלחין מרק ורשבסקי שחיבר שירים עממיים שהיו נפוצים במזרח אירופה. הלחן במקור הוא לשיר היידי מאת ורשבסקי - "די מיזינקע אױסגעגעבן" (תרגום בעברית:"בת הזקונים הלכה לה") או בגרסה העברית (גם היא נכתבה בידי ורשבסקי) "בת זקונים הִשֵּׂאתִי". השיר הפך להיות שיר עממי בחתונות של בת (אן בן) זקונים במשפחה, ולעיתים ההורים רקדו אותו כאשר הם אוחזים במטאטא.

כאמור הניגון שימש מאוחר יותר כלחן לשירו של רסקין ולשירים נוספים אחרים.

## ראו גם
השיר "היום יום הולדת" גם הוא מאת רסקין.

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי ילדים
קטגוריה:שירים בעברית
קטגוריה:שירים על ימי הולדת
סריי סיסופון

**סריי סיסופון** (בקמרית: **ក្រុងសិរីសោភ័ណ**) היא עיר בקמבודיה שמשמשת כבירת המחוז באנטי מינצ'י .

## גאוגרפיה
העיר ממוקמת כ-306.5 ק"מ מבירת קמבודיה, פנום פן.

## אקלים
הטמפרטורה הממוצעת היא 25 מעלות צלזיוס. החודש הכי חם הוא אפריל (30 מעלות צלזיוס). החודש הכי קר הוא נובמבר (23 מעלות צלזיוס). כמות המשקעים הממוצעת היא 1,731 מילימטרים בשנה. חודש ספטמבר הוא החודש הגשום ביותר (387 מ"מ גשם), וחודש פברואר הוא החודש היבש ביותר (4 מ"מ גשם).

## קישורים חיצוניים

## הערות שוליים

קטגוריה:קמבודיה: ערים
באטאמבאנג

**באטאמבאנג** (בחמרית: **បាត់ដំបង**) או **קרונג באטאמבאנג** (בחמרית: **ក្រុងបាត់ដំបង**) היא עיר בקמבודיה, שמשמשת כבירת המחוז באטאמבאנג .

## גאוגרפיה
העיר ממוקמת כ-252 ק"מ צפונית מערבית מבירת קמבודיה, פנום פן.בשנת 2019 מנתה אוכלוסיית העיר כ 120000 אנשים ובכך נרשמה ירידה של 1.8 אחוז מאז 2008.

## אקלים
הטמפרטורה הממוצעת היא 26 מעלות צלזיוס. כמות המשקעים הממוצעת היא 1,931 מילימטרים בשנה. חודש ספטמבר הוא החודש שיש בו הכי הרבה גשם (424 מ"מ גשם), וחודש פברואר הוא החודש שיש בו הכי פחות גשם (6 מ"מ גשם).

## ערים תאומות
* 

## קישורים חיצוניים

* 
* 

## הערות שוליים

קטגוריה:קמבודיה: ערים
קטגוריה:יישובים שהוקמו ב-1907
קמפונג צ'אם

**קמפונג צ'אם** (בקמרית: **ក្រុងកំពង់ចាម**) היא עיר בקמבודיה, שמשמשת כבירת המחוז קמפונג צ'אם .

## גאוגרפיה
העיר ממוקמת כ-75 ק"מ מבירת קמבודיה, פנום פן.

## אקלים
הטמפרטורה הממוצעת היא 27.7 מעלות צלזיוס. החודש הכי חם הוא אפריל (30 מעלות צלזיוס). החודש הכי קר הוא דצמבר (26 מעלות צלזיוס). כמות המשקעים הממוצעת היא 1,722 מילימטרים בשנה. כמות המשקעים הממוצעת היא 1,931 מילימטרים בשנה. חודש אוגוסט הוא החודש שיש בו הכי הרבה גשם (271 מ"מ גשם), וחודש ינואר הוא החודש שיש בו הכי פחות גשם (4 מ"מ גשם).

## ערים תאומות

* 

## קישורים חיצוניים

* 

## הערות שוליים

קטגוריה:קמבודיה: ערים